ทุนต่างชาติหนุนหุ้นเช้า4เม.ย.บวก15.17 จุด
ดัชนีหุ้น 4 เม.ย. ปิดภาคเช้าที่ระดับ 1,079.52จุด เพิ่มขึ้น 15.17 จุด มูลค่าซื้อขาย 21,791.86 ล้านบาท&nbsp;
4 เม.ย. 2554

ดัชนีหุ้น 4 เม.ย. ปิดภาคเช้าที่ระดับ 1,079.52จุด เพิ่มขึ้น 15.17 จุด มูลค่าซื้อขาย 21,791.86 ล้านบาท 
ดัชนีตลาดหลักทรัพย์แห่งประเทศไทยภาคเช้า วันที่ 4 เม.ย. ซึ่งเป็นวันทำการแรกของสัปดาห์วิ่งแรง ปิดตลาดภาคเช้า ที่ 1,079.52 จุด  เพิ่มขึ้น 15.17 จุด มูลค่าการซื้อขาย 21,791.86 ล้านบาท
บริษัทหลักทรัพย์ (บล.) ยูโอบี เคย์เฮียน ระบุว่า ตลาดหุ้นทมี่ปรับเพิ่มขึ้นในช่วงนี้เป็นการปรับเพิ่มขึ้นตามการไหลเข้าของเงินลงทุนจากนักลงทุนต่างชาติ ต่อเนื่องจากหลังจากเมื่อปลายสัปดาห์ก่อนนักลงทุนต่างชาติซื้อสุทธิ มากกว่า 8,200 ล้านบาท ซึ่งหุ้นขนาดใหญ่ปรับเพิ่มขึ้นยกแผง 
ด้าน บล.กิมเอ็ง ประเมินว่า ตลอดทั้งสัปดาห์นี้เงินทุนจากนักลงทุนต่างชาติจะไหลเข้ามาลงทุนในตลาดเกิดใหม่ในภูมิภาคเอเชีย รวมถึงตลาดหุ้นไทยอย่างต่อเนื่อง และคาดว่า จะมียอดซื้อสุทธิของนักลงทุนต่างชาติมากขึ้น จากการเคลื่อนย้ายเงินทุนออกจากตะวันออกกลาง ยุโรป และญี่ปุ่น พร้อมกับการทำ Yen Carry Trade 
ประกอบกับการปรับเพิ่มขึ้นของราคาน้ำมันดิบล่วงหน้า NYMEX ซึ่งส่งผลดีต่อกลุ่มพลังงานและปิโตรเคมี 
หลักทรัพย์ 5 อันดับแรกที่มีมูลค่าซื้อขายสูงสุด 
PTTEP  ปิด 193.00  บาท +8.50 บาท หรือ 4.61%
PTTCH  ปิด 162.50 บาท +5.50 บาท หรือ 3.50%  
PTT  ปิด 365.00 บาท +8.00 บาท หรือ 2.24%
BANPU  ปิด 780.00 บาท +8.00 บาท หรือ 1.04%
IRPC  ปิด 6.05 บาท +0.10 บาท หรือ 1.68%